SFA 


[ 


doXGlogia 


dOX6logia 


Colecţia „îngerașul meu” 


colecţie coordonată de Preot Constantin Prodan 
ilustraţii de Lucian Săcrieru-Dragomir 
text adaptat de Daniela Livadaru şi Preot Cezar Ţăbârnă 


O TRINITAS & DOXOLOGIA 
ISBN: 978-973-155-075-6 


Viza 


SFÂNTULYI 


IOAN 


POTEZăS ANL 


Primul volum. al 


colecției „îngerașul meu” 


emult, într-un orăşel de lângă Ierusalim, 
în Tara Sfântă, trăiau doi bătrâni foarte credincioşi. 
Ei se numeau Zaharia şi Elisabeta. Erau înțelepti, drepti, buni 
la suflet, iubitori de Dumnezeu, ținând toate poruncile şi 
rânduielile Lui. Zaharia era preot şi, împreună cu soția lui, 
mergeau adesea la Templu să se roage. Deși înaintați în vârstă, 
ei nu aveau copii. Nu mai credeau că vor trăi vreodată bucuria 
de a fi părinți. Sufletul lor era întristat. Cei care nu aveau copii 
erau considerați, în societatea iudaică, oameni pedepsiti de 
Dumnezeu. 

ntr-o zi de septembrie, Zaharia s-a dus la Templul din 
Ierusalim. Îi venise rândul să slujească. A intrat în Templu ca 
să tămâieze şi să aprindă candelele din sfeșnicul cu şapte 
brațe, iar mulțimea poporului stătea afară și se ruga. În timpul 
rugăciunii, în fata lui a apărut un înger al lui Dumnezeu. 
Era arhanghelul Gavriil. Zaharia s-a înfricoșat. Însă îngerul 
i-a spus cu blândete: „Nu te teme, Zaharia, rugăciunea ta a 
fost ascultată şi Elisabeta, sotia ta, va naşte un fiu pe care îl 
vei numi loan. Si încă din pântecele mamei sale se va umple de 
Duh Sfânt”. Acest copil avea să aducă multă bucurie atât 
părinților săi, cât Și oamenilor din toate timpurile, căci era cel 
care avea să pregătească venirea Mântuitorului lumii. 

aharia era uimit şi nu Ştia ce să rostească. 
Se gândea în sinea lui că și el și sotia sa erau bătrâni Și nu 
mai puteau avea copii. Văzând îndoiala lui Zaharia, îngerul i-a 
zis: „Eu sunt Gavriil și stau aproape de Dumnezeu, în ceruri. 
Dumnezeu m-a trimis Să-ţi aduc vestea cea bună, că a ascultat 
rugăciunea ta și vei avea un fiu. Însă, fiindcă nu ai crezut, vei 
rămâne mut Și nu vei mai putea vorbi decât atunci când se va 
împlini ceea ce ţi-am spus”. 
Apoi îngerul s-a făcut nevăzut. Tulburat de cele auzite şi 
întâmplate, Zaharia a zăbovit mai multă vreme în Templu. 
Mulţimile erau nerăbdătoare să afle motivul întârzierii. În cele 
din urmă, când Zaharia a ieşit, iar ei au văzut că nu poate 
vorbi, Şi-au dat seama că a văzut vedenie. 

'fârşindu-se zilele rânduite slujirii sale la Templu, Zaharia s-a 
întors la casa sa. Toate cele profețite de înger s-au împlinit 
întocmai. Elisabeta a rămas însărcinată și amândoi părinții erau 
foarte fericiți. Când era în luna a şasea, Elisabeta a fost vizitată 
de Fecioara Maria, care urma să-L nască pe lisus, Fiul lui 
Dumnezeu. După nouă luni, Elisabeta a născut un fiu. 

Rudele și vecinii voiau să îl cheme Zaharia, ca pe tatăl lui, dar 
Elisabeta i-a dat numele Ioan, care înseamnă „Dumnezeu este 
milostiv”. L-au întrebat şi pe Zaharia cum să-l numească. 
Fiindcă nu putea vorbi, Zaharia a scris pe o tăbliță: „loan este 
numele lui”. Și îndată a început să vorbească, lăudând pe 


Dumnezeu şi prorocind despre prunc. 

mpăratul Irod, voind să-L omoare pe lisus, a poruncit ca toți 
copiii de parte bărbătească mai mici de doi ani să fie uciși. 
Luându-și copilul, pe loan, Elisabeta a fugit din calea soldatilor. 
După ceva timp, loan a plecat într-un loc pustiu, îndepărtat, 
dorind să-şi dedice viața lui Dumnezeu. Deşi se îndepărtase de 
oameni, nu se simtea Singur, căci era mereu cu Dumnezeu. În 
purtarea Lui de grijă, Dumnezeu l-a călăuzit întotdeauna. loan 
mânca lăcuste și miere de la albinele sălbatice. Îmbrăcămintea îi 
era ca a unui pustnic: o haină, pe care și-o făcuse din păr de 
cămilă, iar mijlocul, încins cu o curea din piele. 

oan a stat în pustiu timp îndelungat, rugându-se 
neincetat. Dumnezeu îi vorbea si îl învăța, iar loan 
asculta şi împlinea poruncile Lui. 
La îndemnul lui Dumnezeu, a părăsit pustia şi s-a dus la 
râul Iordan să vorbească oamenilor despre Împărăția lui 


Dumnezeu şi despre venirea Mântuitorului lisus Hristos. 
Apoi, loan a început să-i boteze în apa râului lordan pe 
toți cei care îşi mărturiseau păcatele. Pe cei păcătoşi îi 
Sfătuia să se depărteze cât mai degrabă de faptele 
neplăcute lui Dumnezeu. Mulţi oameni au primit botezul 
pocăinței de la loan. 


oan le spune celor care veneau la el: 
„Acum securea stă la rădăcina pomilor; deci orice pom 
care nu Jace roadă bună se taie şi se aruncă în foc... 
Cel ce are două haine să dea celui ce nu are și cel ce 
are bucate să facă asemenea. 
Eu vă botez cu apă, dar vine Cel ce este mai tare decât 
mine, Căruia nu sunt vrednic să Ii dezleg cureaua 
încălțămintelor. El vă va boteza cu Duh Sfânt și cu foc, 
a Cărui lopată este în mâna Lui, ca să curețe aria și să 
adune grâul în jitnița Sa, iar pleava o va arde cu foc 


nestins ”. 


nsSuși lisus Hristos, Fiul lui Dumnezeu, înainte de a-și începe 
misiunea Sa pe pământ, a venit la loan. El i-a cerut lui loan să 
Îl boteze. loan s-a temut si s-a mirat, cunoscând de la 
Dumnezeu că lisus este Fiul lui Dumnezeu. Dar lisus i-a spus 
că trebuie să-L boteze. Ascultând, loan L-a botezat pe lisus. 
Îndată, cerurile s-au deschis şi Duhul Sfânt a coborât deasupra 
lui Iisus, în chip de porumbel. În acelaşi timp, Dumnezeu Tatăl 
a mărturisit din înălțimi: „Acesta este Fiul Meu cel iubit, întru 
Care am binevoit”. După Botez, loan a vorbit multimilor 
despre lisus, Cel care îi va boteza cu Duh Sfânt, numindu-L 
Mielul lui Dumnezeu, care va ridica păcatul lumii. Fiindcă 
Ioan L-a botezat pe lisus, a fost supranumit „Botezătorul ”. 

rau însă și oameni cărora nu le părea rău pentru faptele lor, 
ce nu erau plăcute lui Dumnezeu. Pe aceştia, loan nu-i cruța, 
ci îi certa cu asprime. L-a certat pe însuşi regele Irod, care se 
căsătorise, împotriva Legii, cu lrodiada, soția fratelui său. De 
aceea lrodiada nu-l putea suferi. Cu toate acestea, nu putea 
să-i facă nimic rău, căci poporul îl iubea pe loan. Mai mult, 
pentru că ducea o viață sfântă, postea și se ruga neincetat, 
oamenii credeau că loan este Mântuitorul promis de Dumnezeu 
încă de la crearea lumii. Însă loan le-a spus că el este doar 
slujitorul ce pregăteşte calea Fiului lui Dumnezeu, adevăratul 


Mântuitor al lumii. 


a îndemnul lrodiadei, regele Irod a poruncit ca loan să fie 
aruncat în închisoarea de sub palatul regal. Și de acolo glasul 
mustrător al lui loan răsuna în toate camerele. Irodiada se 
temea ca nu cumva regele să-l asculte pe loan și să se despartă 
de ea şi, astfel, să piardă puterea. De aceea, căuta un prilej ca 
să scape de loan pentru totdeauna. Și iată că într-o zi, fiind 
Ziua de naştere a lui Irod, acesta a făcut o masă mare, la care 
a chemat mulți invitați. La petrecere a venit și Irodiada cu fiica 
sa, Salomeea. La rugămintea lui Irod, Salomeea a dansat 
pentru el şi pentru invitaţii lui. Încântat de dans și ametit de 
vin, Irod a promis că îi va da tot ce îi va cere, până la 
jumătate din împărăția sa. 

alomeea, neștiind ce să-i ceară regelui, a mers să se 
sfătuiască cu mama ei. lrodiada s-a bucurat. Acum găsise 
prilejul de a-l omori pe loan. Aşa că i-a spus Salomeei să-i 
ceară lui Irod capul lui loan Botezătorul. Cererea l-a mâhnit 
pe Irod. Cu toate că îl mustrase adesea că trăiește în păcat, 
Irod, în sinea lui, îl respecta pe loan. Mai ales că poporul îl 
considera om drept şi sfânt. Cu toate acestea, mândria l-a 
împiedicat pe Irod să-şi calce promisiunea. Astfel că a trimis 
soldaţii să-i taie capul. 


ceștia au împlinit porunca îndată. Ei au coborât în temniță 
la loan şi acolo i-au tăiat capul cu sabia. Apoi au așezat capul 
pe o tavă şi i l-au adus lui Irod. Irod l-a dat Salomeei, iar 
Salomeea l-a dat mamei ei. lrodiada s-a bucurat că a scăpat de 
cel care neincetat o certa pentru păcatele ei. Trupul lui loan a 
fost luat de ucenicii lui şi înmormântat după obicei. Însuşi Iisus 
s-a întristat aflând de moartea lui loan. 


oan este unul dintre oamenii cei mai iubiți de Dumnezeu. 
Chiar lisus a zis despre el că nimeni dintre oameni nu este mai 
mare decât loan. Pentru viața lui curată, a fost numit înger 
trăind în trup. În Împărăția cerurilor, el stă acum în stânga 
tronului lui lisus Hristos, iar Maica Domnului în partea 
dreaptă, rugându-se neincetat pentru noi. 
Iar rugăciunile lui şi ale Maicii Domnului sunt ascultate 


întotdeauna. 
Sfântul loan Botezătorul este pentru noi un model de adevărată 
viață creștină, ca unul ce este prieten al lui Dumnezeu. 


ărbători închinate Sfântului loan Botezătorul 
23 septembrie — Zămislirea Sfântului loan Botezătorul 
7 ianuarie — Soborul Sfântului loan Botezătorul 
24 februarie — Întâia și a doua aflare a capului 
Sfântului loan Botezătorul 


25 mai — A treia aflare a capului Sfântului loan Botezătorul 


24 iunie — Nașterea Sfântului loan Botezătorul 


29 august — Tăierea capului Sfântului loan Botezătorul 


fântul loan Botezătorul în Noul Testament 

